 ДО
 ОБЩИНСКИ СЪВЕТ

  ГР.КРУМОВГРАД

                                   Д О К Л А Д Н А   З А П И С К А

от  СЕБИХАН КЕРИМ МЕХМЕД – кмет на Община Крумовград

 
 ОТНОСНО:  Одобряване на изготвени пазарни  оценки за разпореждане с недвижими  имоти – частна общинска собственост и определянето им   за начални цени при провеждането на публични  търгове. 

       УВАЖАЕМИ  ДАМИ  И  ГОСПОДА  ОБЩИНСКИ  СЪВЕТНИЦИ,


Съгласно чл. 41, ал. 2 от Закона за общинската собственост,  разпоредителни сделки с общински недвижими имоти и вещни права се извършват въз основа на пазарни оценки, които се  одобряват от общинския съвет и не могат да бъдат по-ниски от данъчните. Така определените оценки служат като  начални  тръжни цени при провеждане на публични търгове или конкурси.

В изпълнение на приети решения на ОбС – Крумовград (Решение № 526 от протокол № 28/15.05.2026 г. и  Решение № 577 от протокол № 31/28.08.2026 г.) за открити процедури за учредяване възмездно право на строеж върху недвижими имоти и продажба са  възложени  и изготвени  пазарни оценки от независим оценител, притежаващ сертификат за оценителска правоспособност.

            На основание чл. 21, ал. 1, т. 8 от Закона за местното самоуправление и местната администрация, във връзка с чл. 34, ал. 4 и чл. 41, ал. 2 от Закона за общинската собственост, предлагам Общинският съвет да вземе следното

                                                         Р Е Ш Е Н И Е:

І. ОДОБРЯВА  и определя за пазарни цени изготвените от независим оценител пазарни  оценки за учредяване възмездно право на строеж върху  недвижими имоти -  частна   общинска  собственост, представляващи:
1. Поземлен имот с идентификатор 39970.505.1084 по КК и КР на гр. Крумовград, одобрени със заповед № РД-18-96/30.12.2009 г. на изпълнителен директор на АГКК, с площ от 4903 кв.м., трайно предназначение на територията: урбанизирана, начин на трайно ползване: незастроен имот за обществена сграда , комплекс, стар номер пл.сн. № 282, 808 кв. 83, парцел Х по ПУП, актуван с АЧОС № 10207/10.06.2016 г.,с пазарна оценка 38450 € /тридесет и осем хиляди четиристотин и петдесет евро/ без ДДС при данъчна оценка – 21559.03 €. 

2. Поземлен имот с идентификатор 39970.505.1085 по КК и КР на гр. Крумовград, одобрени със заповед № РД-18-96/30.12.2009 г. на изпълнителен директор на АГКК, с площ от 4068 кв.м., трайно предназначение на територията: урбанизирана, начин на трайно ползване: незастроен имот за обществена сграда , комплекс, стар номер пл.сн. № 282, 808 кв. 83, парцел ХI по ПУП, актуван с АЧОС № 10203/10.06.2016 г.,с пазарна оценка 31350 € /тридесет и една хиляди триста и петдесет  евро/ без ДДС при данъчна оценка –17888.47 €.
        II. ОДОБРЯВА и определя за пазарни цени  изготвените от независим оценител пазарни оценки за продажба на недвижими имоти - частна общинска собственост, представляващи:
1. Поземлен имот в урбанизираната територия на с. Лимец, мах. „Съдиево“, с площ 
1977 /хиляда деветстотин седемдесет и седем/ кв.м., ведно с построената в него през 1975 г. масивна едноетажна сграда със застроена площ от 76 /седемдесет и шест/ кв.м., състояща се от две помещения, актуван с АЧОС № 17055/18.11.2025 г., с пазарна оценка 8370  € / осем хиляди триста и седемдесет евро/ при данъчна оценка 2357.21  € .  
2. Незастроен урегулиран поземлен имот /УПИ/ III-72 /трети/, с пл.сн. №  /седемдесет 
и две/   в квартал  15 /петнадесет/ , с площ от 700 /седемстотин/ кв.м. по ПУП  /подробен устройствен план/  на с. Луличка, одобрен със заповед № 554/16.09.1983 г., отреден за индивидуално жилищно строителство, актуван с АЧОС № 17087/07.04.2026 г., с пазарна оценка 4160  € / четири хиляди сто и шестдесет евро/ при данъчна оценка  749.19  €.
3. Незастроен урегулиран поземлен имот /УПИ/ IV-72 /четвърти/ с пл.сн. №  
/седемдесет и две/   в квартал  15 /петнадесет/,  с площ от 670 /шестстотин и седемдесет/ кв.м. по ПУП  /подробен устройствен план/  на с. Луличка, одобрен със заповед № 554/16.09.1983 г., отреден за индивидуално жилищно строителство, актуван с АЧОС № 17086/07.04.2026 г., с пазарна оценка 3990  € / три хиляди деветстотин и деветдесет евро /   при данъчна оценка  717.00 €.
           4.  Незастроен урегулиран поземлен имот /УПИ/ II, с плсн. № ткзс   в квартал  2 /втори/ , с площ от 594 /петстотин деветдесет и четири/ кв.м. по ЧПУП  /частично подробен устройствен план/  на с. Горна Кула, махала „Джуровци“ одобрен със заповед № 2253/10.11.1971 г., отреден за индивидуално жилищно строителство, актуван с АЧОС № 17074/17.02.2026 г.,с пазарна оценка 4060  € / четири хиляди и шестдесет евро /   при данъчна оценка  635.60  €.

      ІII. ВЪЗЛАГА на кмета на Общината да организира изпълнението на решението по съответния ред.

ВНЕСЪЛ:..………/п/….....…….…

            СЕБИХАН МЕХМЕД


         Кмет на Община Крумовград

Изготвил: 

А. Джамбазов , гл.спец. в дирекция  „ОСИ“……/п/………
Съгласували: 
М. Тоскова, юрисконсулт в дирекция „НОП“……/п/………
А. Хаджъисмаил, директор на дирекция „ОСИ“: ………/п/………

инж. А. Хаджимехмед, зам.-кмет на Община Крумовград:……/п/………
